**SVEUČILIŠTE U ZAGREBU**

**FILOZOFSKI FAKULTET**

**ODSJEK ZA ARHEOLOGIJU**

***Doktorski studij arheologije***

**10000 Zagreb, Ivana Lučića 3**

U Zagrebu, 14. lipnja 2023.

Broj: 21/2023.

**Natječaj za stipendiju za izvrsnost na Doktorskom studiju arheologije**

Temeljem odluke Fakultetskog vijeća donijete na sjednici održanoj 12. 07. 2023. raspisuje se natječaj za dodjelu *Stipendije za izvrsnost* za doktorski studij Arheologija u ak. god. 2023./2024. prema sljedećim kriterijima:

1.

Vijeće doktorskog studija oslobodit će plaćanja školarine studenta[[1]](#footnote-1) koji ima najbolje rezultate prema sljedećim kriterijima izvrsnosti:

1. Kandidat zadovoljava temeljne uvjete za upis na doktorski studij
2. Tijekom studija student je samostalno sudjelovao u manifestacijama popularizacije arheologije (osmišljavanje i prezentacija aktivnosti)
3. Tijekom studija student je aktivno surađivao u radu neke druge arheološke institucije
4. Tijekom studija student je sudjelovao u međunarodnoj razmjeni studenta u okviru programa Erasmus ili kakvog drugog kompetitivnog programa
5. Tijekom studija student je sudjelovao u znanstvenoistraživačkom radu pod mentorstvom (glavni istraživač treba priložiti detaljan opis uloge studenta u projektu, te njegova postignuća, ako ne postoji objavljeni rad)
6. Tijekom studija student je bio nositelj ili sudjelovao u provedbi studentskog istraživanja (treba priložiti detaljan opis uloge studenta u projektu, te njegova postignuća, ako ne postoji objavljeni rad)
7. Tijekom studija student je sudjelovao na znanstvenim i/ili stručnim skupovima (dokazuje sažecima sa skupova)
8. Tijekom studija student je sudjelovao u znanstvenoistraživačkom radu, te je rad objavljen ili prihvaćen za tisak u časopisu ili knjizi
9. Tijekom studija student je bio demonstrator u nastavi
10. Tijekom studija student je dobitnik nagrade fakulteta za najboljeg studenta
11. Tijekom studija student je bio dobitnik nagrade matičnog fakulteta (npr. Franjo Marković)
12. Tijekom studija student je bio dobitnik Rektorove nagrade
13. Tijekom čitavog studija (preddiplomskog i diplomskog) student je imao odličan prosjek ocjena.

2.

 Stipendija se dodjeljuje na temelju javnog natječaja. Nakon završetka natječaja Vijeće studija donijet će odluku o izboru studenta koji će biti stipendiran.

 Stipendija se dodjeljuje u trajanju od tri godine, o čemu se sa studentom sklapa Ugovor o dodjeli *Stipendije za izvrsnost*.

 Dobitnik stipendije treba tijekom studija udovoljiti kriterijima izvrsnosti (npr. postignuća tijekom doktorskog studija) koja će odrediti Vijeće doktorskoga studija.

 Stipendija se ukida ako student ne ispuni dogovorene obveze u doktorskom studiju te se u tom slučaju stipendija dodjeljuje drugom najboljem kandidatu.

3.

 Student dobitnik *Stipendije za izvrsnost* koji ispuni sve obaveze u doktorskome studiju, uključujući i predaju doktorskoga rada, u rokovima propisanim Pravilnikom o doktorskim studijima na Sveučilištu u Zagrebu, oslobađa se plaćanja troškova ocjene i obrane doktorskoga rada.

 Student stipendist obvezan je u doktorskome radu, kao i u radovima nastalima na temelju doktorskog istraživanja, istaknuti financijsku potporu Fakulteta.

Prof. dr. sc. Helena Tomas

 Voditeljica Doktorskog studija arheologije

1. Nazivi koji imaju rodno značenje podjednako se odnose na muški i ženski rod [↑](#footnote-ref-1)